Malmesbury-boer op plaas vermoorArgieffoto: SAPD Lt.kol. Andrè Traut, woordvoerder van die polisie, het gesê die boer, sy vrou en nog ŉ man is omstreeks 20:40 deur vier mans in die plaashuis in die Atlantis-omgewing oorval. “Die boer is doodgesteek. Sy vrou en die ander man is beseer en in ŉ hospitaal opgeneem.” Volgens Traut het die mans met huishoudelike goedere gevlug en niemand is nog in hegtenis geneem nie. Die polisie ondersoek sake van huisroof en moord. Thomas van Dalen, AfriForum se streeksverteenwoordiger in die Wes-Kaap, het die boer intussen geïdentifiseer as Neil Greyling. Hy het gesê Greyling is met ’n mes in die hart gesteek en is op die toneel dood.